- Նախ ասեմ, թե ինչո՞ւ են անհրաժեշտ Սահմանադրական բարեփոխումները: Փաստորեն, մենք 1995-ին ընդունեցինք Սահմանադրություն և 2005 թվականին էլ բարեփոխեցինք այն: Ճիշտ է, դրանք երկուսն էլ կարևոր էին` Մայր օրենք ունենալու, մարդու հիմնական իրավունքների երաշխավորման, պառլամենտարիզմի զարգացումն ապահովելու տեսանկյունից: Բայց պետք է արձանագրենք, որ Սահմանադրու-թյան ընդունումից քառորդ դար անց Հայաստանում ժողովրդավարությունը հաստատուն հիմքերի վրա չէ: